Lučka uprava Splitsko-dalmatinske županije, Prilaz braće kaliterna 10, 21000 Split objavljuje dana 03.07. 2024 .godine sljedeći:

**Natječaj**

**radi izbora kandidata za radno mjesto:**

1. LUČKI REDAR U LUCI TUČEPI, stručna sprema SSS – 1 izvršitelj na neodređeno vrijeme i 1 izvršitelj na određeno vrijeme
2. LUČKI REDAR U LUCI ZAPADNA OBALA-SPLIT, stručna sprema SSS – 1 izvršitelj na određeno vrijeme

i prijema u radni odnos uz uvjet probnog rada od 3 mjeseca i ispunjavanja sljedećih uvjeta za gore navedena radna mjesta:

* SSS – srednja stručna sprema pomorskog, tehničkog ili općeg smjera
* Najmanje jedna godina radnog iskustva na sličnim poslovima

Prijave kandidata **primaju se u roku od 8 dana** računajući od dana posljednje objave natječaja u Narodnim novinama Republike Hrvatske i/ili web. stranici Lučke uprave [www.lucka-uprava-sdz.hr](http://www.lucka-uprava-sdz.hr) s naznakom " Natječaj za radno mjesto lučki redar U LUCI \_\_\_\_\_\_\_\_\_\_\_\_\_\_ - ne otvarati“

Podnositelji prijave na natječaj obvezni su uz potpisanu prijavu dostaviti izvornik ili ovjereni preslik:

* diplome ili drugog dokaza o stečenoj stručnoj spremi
* preslik radne knjižice s osobnim podacima i podacima o radnom stažu ili elektronički zapis o tim podacima evidentiranim u bazi podataka HZZMO,
* životopis, sa podacima o vrsti, opisu i trajanju poslova koje je kandidat obavljao, obrazovanju i stručnom usavršavanju, te kontaktu (adresa, adresa elektroničke pošte, telefon, broj mobilnog uređaja),
* domovnice,
* uvjerenja nadležnog suda da se protiv podnositelja prijave ne vodi kazneni postupak (ne starije od šest mjeseci).

Svi prilozi moraju biti u izvorniku ili ovjerenoj preslici. Nepotpune i nepravovremene prijave/ ponude neće se razmatrati.

Kandidati koji ispunjavaju propisane uvjete biti će obaviješteni o terminu testiranja/ razgovora i prezentiranja svoje prijave članovima Natječajnog povjerenstva.

Kandidati će pisanim putem biti obaviješteni o rezultatima izbora u roku od 30 dana od isteka roka za podnošenje prijava. Na natječaj se mogu javiti osobe oba spola (čl.13. stavak 2. Zakona o ravnopravnosti spolova NN-82/08,125/11,20/12,138/12 i 69/17).

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo.

Osoba u svojstvu kandidata koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (NN 84/21), članku 48. f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu.

Osoba u svojstvu kandidata koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN-121/17, 98/19 i 84/21) uz prijavu na natječaj dužna je, osim dokaza o ispunjavanju traženih uvjeta, priložiti i dokaze propisane člankom 103.st.1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na mrežnoj stranici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba u svojstvu kandidata koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl. 49. st. 1. Zakona) dostupne na poveznici

Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>,

Osoba u svojstvu kandidata koja se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN-33/92,57/92,77/92,27/93,58/93, 2/94, 108/95, 108/96, 82/01, 103/03, 148/13, i 98/19) uz prijavu na javni natječaj, osim dokaza o ispunjavanju traženih uvjeta dužna je priložiti i rješenje, odnosno potvrdu iz koje je vidljivo spomenuto pravo.

Osoba u svojstvu kandidata koja se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju sukladno tom posebnom zakonu.

Izrazi koji se koriste u ovom natječaju, a imaju rodno značenje, bez obzira na to jesu li korišteni u muškom ili ženskom rodu, odnose se jednako na muški i ženski rod.

Prijavom na natječaj kandidati su izričito suglasni da se njhovi podaci prikupljaju, koriste i dalje se obrađuju u svrhu provedbe natječajnog postupka sukladno propisima koji uređuju zaštitu osobnih podataka.

**LUČKA UPRAVA SPLITSKO-DALMATINSKE ŽUPANIJE**